# Aslan (leijona)

### Wikipedia

Aslan-leijona on C. S. Lewisin kirjoittaman Narnia-kirjasarjan keskeisiä hahmoja. Aslan on turkin kieltä ja tarkoittaa leijonaa.

Varoitus: Seuraava kirjoitus paljastaa yksityiskohtia juonesta.

Aslan on Narnian luoja ja ylin hallitsija, suurin ja kaunein leijona, mitä kuvitella saattaa. Kirjassa Taikurin sisarenpoika kerrotaan Narnian perustamisesta. Aslan kulkee halki tyhjän maan ja saa laulullaan maan viheriöimään. Aslan laulaa myös kaikki erilaiset eläinlajit maan sisästä esiin. Aslan antaa eläimille puhekyvyn ja jättää Narnian maan niiden asuttavaksi ikuisiksi ajoiksi.

Narnia-sarjan kristityt ihailijat vertaavat Narnian luomista Raamatun luomiskertomukseen. Aslania voidaan verrata Kristukseen myös muissa Narnian tapahtumissa. Kirjassa Velho ja Leijona Valkea velho hallitsee väärin valtuuksin Narniaa. Aslan uhraa itsensä pelastaakseen petturiksi paljastuneen Edmund-pojan. Viholliset sitovat Aslanin kivipaateen, leijonaa häpäistään leikkaamalla siltä harja ja velho iskee Aslanin kuoliaaksi. Aslan kuitenkin herää henkiin ikivanhan taian ansiosta: kun vapaaehtoinen uhri, joka ei ole tehnyt mitään rikosta, tapetaan petturin sijasta, paasi halkeaa ja itse kuolema alkaa liikkua taaksepäin.

Aslan pystyy myös lentämään ja herättää patsaiksi muutetut eläimet takaisin henkiin puhaltamalla niiden sieraimiin.

| Tämä kuvitteelliseen hahmoon, paikkaan tai ilmiöön liittyvä artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../a/s/l/Aslan_%28leijona%29.html

Luokat: Fiktiotyngät | Narnian henkilöhahmot

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English
- Español
- Nederlands
- Polski
- Português